**CSENGŐD KÖZSÉG POLGÁRMESTERE**

### ELŐTERJESZTÉS

(a Képviselő-testület 2018. április 24-ei testületi ülésére)

**TÁRGY:ÖNKORMÁNYZATI FELADATELLÁTÁST SZOLGÁLÓ FEJLESZTÉSEK TÁMOGATÁSÁRA PÁLYÁZAT BENYÚJTÁSA**

A helyi önkormányzatokért felelős miniszter az államháztartásért felelős miniszterrel közösen pályázatot hirdetett a Magyarország 2018. évi központi költségvetéséről szóló 2017. évi C. törvény (továbbiakban: költségvetési törvény) 3. melléklet II. 2. pont a), b) és c) pontok szerinti **önkormányzati feladatellátást szolgáló fejlesztések támogatásra.**

**A támogatás célja:**

Az önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében.

Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések megvalósulása.

**Pályázati alcélok:**

a) Kötelező önkormányzati feladatot ellátó intézmények fejlesztése, felújítása, (továbbiakban: intézményfejlesztés)

aa) Meglévő, bölcsődei ellátást nyújtó intézmény épületének vagy helyiségének – kapacitás bővítéssel nem járó – infrastrukturális fejlesztése, felújítása

ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),

ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása (a továbbiakban: egészségügyi fejlesztés)

ad) Közös önkormányzat székhely hivatalának infrastrukturális fejlesztése, felújítása (a továbbiakban: hivatalfejlesztés)

b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban: sportfejlesztés)

c) Belterületi utak, járdák, hidak felújítása

Egy önkormányzat az a)-c) alpontok szerinti célok közül csak egyre nyújthat be pályázatot. Az a) (intézményfejlesztés) pont szerinti pályázat esetében **legfeljebb egy intézmény fejlesztése támogatható.** Kizárólag az aa) és ab) alpontok szerinti alcél esetében igényelhető egy intézményen belül több feladatellátási helyre támogatás.

**4. Rendelkezésre álló keretösszeg, maximálisan igényelhető támogatás összege**

|  |  |  |  |  |
| --- | --- | --- | --- | --- |
| Pályázati célok |  | Rendelkezésre álló  keretösszeg  millió Ft |  | Maximálisan igényelhető  támogatás összege  millió Ft |
|  |
| 1.a) |  | 2 000 |  | 30 |
| 1.b) |  | 500 |  | 20 |
| 1.c) |  | **2 500** |  | fővárosi kerületi  önkormányzatok: 50  megyei jogú városok: 40  10 000 fő lakosságszám  feletti települések 30  **10 000 fő lakosságszám**  **alatti települések 15** |

**A támogatás mértéke:**

A támogatás maximális mértéke függ a megvalósítandó alcéltól, illetve a Pályázó egy lakosra jutó adóerő-képességétől.

A pályázat szempontjából az adóerő-képesség a költségvetési törvény 2. melléklet I.1.c) pontja szerinti adóerő-képességet jelenti.

Csengőd vonatkozásában az adóerő-képesség 6 617.-Ft/fő

|  |  |
| --- | --- |
| Fejlesztési alcél | Támogatás maximális mértéke a Pályázó adóerő-képessége alapján  0-18.000 Ft/fő |
| 1. a) | |  |  |  |  | | --- | --- | --- | --- | | fejlesztési költség | fejlesztési költség | fejlesztési költség | fejlesztési költség | | **95%-a** | | | | |
| 1. b), 1. c) | |  |  |  |  | | --- | --- | --- | --- | | fejlesztési költség | fejlesztési költség | fejlesztési költség | fejlesztési költség | | **85%-a,** | | | | |

**A támogatás formája**

A pályázaton vissza nem térítendő költségvetési támogatás igényelhető.

**Pályázatok benyújtása**

A pályázatot elektronikusan és papíralapon is be kell nyújtani.

**A pályázati adatlap lezárásának és benyújtásának határideje**

**-** elektronikus feltöltés lezárása: 2018. május 2. 16:00 óra

- papír alapon történő benyújtás: 2018. május 3.

**Pályázat elbírálása, döntés**

A döntést megalapozó értékelési szempontok főként:

- Bölcsőde és óvoda fejlesztése esetén az intézménybe járó hátrányos helyzetű és halmozottan hátrányos helyzetű bölcsődés és óvodás gyermekek száma,

- Bölcsőde és óvoda esetén az intézménybe más településről bejáró bölcsődés és óvodás gyermekek száma,

- Óvoda esetében a kihasználtsági mutatók

7

- A települési önkormányzat egy főre jutó adóerő-képessége,

- Megvalósítandó műszaki tartalom,

- Intézményfejlesztés esetén a fejlesztéssel érintett épület(rész) állapota.

Előnyt élveznek:

- intézményfejlesztés esetén

a. a fenntartási költségek csökkentését célzó fejlesztések, felújítások (nyílászárócsere, hőszigetelés, fűtéskorszerűsítés), illetve

b. azon pályázatok, amelyek olyan energetikai korszerűsítés megvalósulására irányulnak, amely során megújuló energiaforrás hasznosítása történik.

- sportfejlesztés esetén azok a pályázatok, amely esetében

a. a sportlétesítmény több település kiszolgálására alkalmas vagy válik alkalmassá,

b. több sportág befogadására alkalmas vagy válik alkalmassá,

c. építészeti és kommunikációs akadálymentesítése megvalósul,

d. a fogyatékkal élők sportolási lehetősége bővül.

- belterületi utak, járdák, hidak esetében azok a pályázatok, amelyek a tömegközlekedés által igénybe vett utak felújítására irányulnak.

**A miniszteri döntés határideje:**2018. augusztus 31.

A Kedvezményezettnek a támogatásból megvalósuló beruházást a beruházás megvalósításától számított 10 évig az eredeti rendeltetésének megfelelően - a működtetésre vonatkozó hatályos jogszabályok betartásával - kell használnia.

A pályázati felhívás az előterjesztés mellékletét képezi.

Csengőd vonatkozásában a belterület utak állapotára tekintettel (különös tekintettel: Dózsa György utca és a József Attila utca egyes részei), a Belterületi utak, járdák, hidak felújításokpályázati alcélra történő pályázat benyújtása indokolt.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Csengőd, 2018.április 20.**

**Lajter Ferenc s.k.**

polgármester

**H A T Á R O Z A T- T E R V E Z E T**

Csengőd Község Önkormányzata Képviselő- testülete

1. a Magyarország 2018. évi központi költségvetéséről szóló 2017. évi C. törvény (továbbiakban: költségvetési törvény) 3. melléklet II. 2. pont c) pont szerinti, Belterületi utak, járdák, hidak felújítások támogatás pályázati kiírásra 6222 Csengőd, József Attila utca (Csengőd 55. hrsz.) részleges felújítására 15 000 000.- Ft támogatási összegre pályázatot nyújt be.
2. biztosítja a pályázathoz szükséges, 2 647 059.- Ft önerőt,
3. felhatalmazza a Polgármestert a pályázat előkészítésére és beadására, valamint a benyújtáshoz szükséges nyilatkozatok megtételére, dokumentumok aláírására.

**Felelős:** polgármester

**Határidő:** 2018. május2.

**Erről értesül:** Magyar Államkincstár által a Belügyminisztérium